open-index/open-wikipedia-markdown huggingface dataset:
Kauno Limos stadionas

**Kauno „Limos“ stadionas** – buvęs stadionas Kauno miesto centrinėje dalyje, kairiajame Neries krante, Jonavos gatvėje. Stadionas buvo prie „Limos“ tekstilės fabriko.

## Istorija

Minima, kad 1937 m. liepos 24 d. Darbo rūmų futbolo aikštėje, įrengtoje Jonavos gatvėje, vyko Kauno miesto įmonių darbininkų futbolo turnyras. Turnyre dalyvavo 25 komandos, turnyras vyko dviejų minusų sistema. Sovietmečiu aikštė tapo „Limos“ stadionu. XX a. pabaigoje stadionas panaikintas – fabriko teritorija buvo išformuota, joje įrengtas prekybos centras „Prisma“, vėliau – „Maxima“ ir „Ikea“.

## Šaltiniai
Újpest FC (moterys)

**Újpest** () – Vengrijos futbolo klubas iš Budapešto. Šis straipsnis apie klubo moterų ekipą, rungtyniavusią aukščiausiame šalies divizione.

## Istorija
Klubo moterų futbolo ekipa buvo suburta 2005 m. Rungtyniavo Női NB II, Rytų grupėje (). Patekdavo į aukščiausią lygą, bet joje ilgam neįsitvirtindavo.

2022–2023 m. sezone aukščiausioje lygoje liko dvyliktoje vietoje ir po sezono iškrito į žemesnį divizioną.

Nuo 2023–2024 m. sezono rungtyniavo Antroje lygoje, Rytų grupėje. 2024–2025 m. tapo Antros lygos nugalėtojomis Rytų grupėje ir pateko į pajėgiausią šalies moterų futbolo divizioną.

Nuo 2025–2026 m. sezono varžėsi Női NB I.

## Pasiekimai

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Újpest FC – apie klubo pagrindinę vyrų ekipą;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* SOFASCORE
* SOCCERDONNA
* Globalsportsarchive
Dimša (pavardė)

;Dimša
* Egidijus Dimša – krepšininkas;
* Petras Dimša – aktorius;
* Tomas Dimša – krepšininkas;

;Dimšienė
* Livija Majoresku-Dimšienė – rumunų kilmės vertėja;
* Brigita Virbalytė-Dimšienė – lengvaatletė.

Pavardė *Di̇̀mša* kilusi daugiausia iš Pietų Lietuvos (Alytus, Druskininkai, Simnas, Seirijai, Veisiejai). Galbūt kilusi iš gudiškų pavardžių , kurios, kaip ir , galėtų būti vardo  = *Dmitrijus* trumpinys.

## Šaltiniai
Ulanovas

;Ulanovas, Ulanov
* Aleksej Ulanov – Rusijos čiuožėjas ant ledo;
* Barry Ulanov – JAV muzikos kritikas;
* Denis Ulanov – Kazachstano olimpinis sunkiaatletis;
* Edgaras Ulanovas – Lietuvos krepšininkas;
* Igor Ulanov – Rusijos ledo ritulininkas;
* Vladimir Ulanov – Rusijos rašytojas;
* Vladimir Ulanov – Rusijos rankininkas.

;Ulanova
* Galina Ulanova – Rusijos baleto šokėja

Taip pat **Ulanovas** yra kelių kaimų pavadinimas Rusijoje, Baltarusijoje ir Ukrainoje (*Уланов, Уланово*).

## Etimologija
Ši slaviška pavardė gali būti mišrios kilmės:
* iš XII a. rusų šaltinyje „Būtųjų laikų pasakojimas“ minimo asmenvardžio *Ulan*, kuris padarytas iš krikšto vardo *Eulamijus* (*Евлампий*);
* iš žodžio ulonas (, ) – taip vadinti Abiejų Tautų Respublikos kavalerininkai. Pats žodis – tiurkiškos kilmės (*oğlan* – 'jaunuolis, berniukas');
* iš mongoliško vardo *Ulaan*, reiškiančio „raudonas“ (plg. *Улаанбаатар* – Ulan Batoras „raudonasis didvyris“).

## Šaltiniai
Kelen SC (moterys)

**„Kelen“ sporto klubas** – Vengrijos sporto klubas iš Budapešto. Šis straipsnis apie klubo moterų ekipą, rungtyniavusią aukščiausiame šalies divizione.

## Istorija
Klubo ištakos siekia 1926 m. Vėlesniais metais suburta moterų ekipa. Nuo 2017–2018 m. sezono rungtyniavo Antroje lygoje, Rytų grupėje (). 

2018–2019 m. sezone tapo nugalėtojomis Antroje lygoje Rytų grupėje ir pateko į stipriausią divizioną.

2019–2020 m. sezone čempionatas buvo nutrauktas, o 2020–2021 m. tarp aštuonių dalyvių liko paskutinėje vietoje ir buvo perkeltos į žemesnį divizioną.

2021–2022 m. sezone užėmė trečią vietą Antroje lygoje, Vakarų grupėje (), o išplėstus aukščiausią lygą, perkeltos į Pirmą lygą.

2022–2023 m. sezone aukščiausioje lygoje liko vienuoliktoje vietoje ir po sezono iškrito į žemesnį divizioną.

2023–2024 m. sezone rungtyniavo Antroje lygoje, Vakarų grupėje. 2024–2025 m. sezone pašalintos iš Antros lygos.

## Pasiekimai
; Női NB II ()
*  **Nugalėtojos (1):** 2018–2019 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* SOFASCORE
* SOCCERDONNA
* Globalsportsarchive
Szekszárdi UFC (moterys)

**Szekszárdi UFC** – Vengrijos futbolo klubas iš Seksardo. Šis straipsnis apie klubo moterų ekipą, rungtyniavusią aukščiausiame šalies divizione.

## Istorija
Klubo klubo ištakos siekia 1998 m., o moterų futbolo ekipa buvo suburta 2021 m. 

2021–2022 m. sezone rungtyniavo Női NB II ir tapo nugalėtojomis vakarų grupėje (). 

2022–2023 m. sezone aukščiausioje lygoje liko dešimtoje vietoje.

## Pasiekimai
;  Női NB II ()
*  **Antroji vieta (1):** 2021–2022 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė (mot.)
* SOCCERWAY
* SOCCERDONNA
* Globalsportsarchive
Bataitis

;Bataitis
* Antanas Bataitis – knygnešys;
;Bataitienė
* Irena Bataitienė-Valiulytė (g. 1937) – kultūros darbuotoja ir chorvedė.

Pavardė dažniausia Suvalkijoje (Kiduliai, Gelgaudiškis, Plokščiai, Jurbarkas), vietomis vidurio Lietuvoje (Smilgiai, Baisogala, Kaunas). Per pavardę *Batis, Batisa* kilusi iš vokiškos pavardės .

## Šaltiniai
Beinorius

;Beinorius
* Audrius Beinorius – filosofas, orientalistas;

;Beinoriūtė
* Giedrė Beinoriūtė – režisierė.

Pavardė *Bei̇̃norius* užrašyta keliose vietose (Raseiniai, Viduklė, Rimšė, Salakas, Kvėdarna, Kaunas). Kilusi iš lietuviško dviskiemenio asmenvardžio *Beinorius, Beinoras, Beinoris*. Sando *bei-* kilmė neaiški, *nor-*, sietinas su  ir pan.

## Šaltiniai
Brazdeikis

;Brazdeikis
* Ignas Brazdeikis – krepšininkas;
* Vytautas Steponas Brazdeikis – kunigas.

;Brazdeikytė
* Lina Brazdeikytė – krepšininkė.

Pavardė kilusi iš Žemaitijos (Plateliai, Seda, Salantai, Alsėdžiai, Plungė, Kartena, Kuliai). Galbūt priesagos *-eikis* vedinys iš *brazdė́ti* arba *brazdùs* „sultingas“.

## Šaltiniai
ETO FC Győr (moterys)

**ETO FC Győr** – Vengrijos futbolo klubas iš Dėro. Šis straipsnis apie klubo moterų ekipą, rungtyniavusią aukščiausiame šalies divizione.

## Istorija
Klubo moterų futbolo ekipa buvo suburta 2001 m. Kitados rungtyniavo Női NB II, Vakarų grupėje (). 

2014–2015 m. sezone tapo Antros lygos nugalėtojais Vakarų grupėje ir pateko į aukščiausią lygą.

Nuo 2015–2016 m. sezono rungtyniavo moterų Pirmoje lygoje (Női NB I). Debiutantės iškovojo trečią vietą.

2021–2022 m. sezone iškovojo antrą vietą. Pagal turnyro reglamentą dėl čempionių titulo buvo žaidžiamos dvi rungtynės. 2022 m. gegužės 26 d. Ferencváros ekipa nugalėjo rezultatu 4-1. Atsakomosiose rungtynėse 2022 m. gegužės 31d. namuose ETO dar kartą nusileido varžovėms rezultatu 1-3. bendras dviejų rungtynių rezultatas 7-2 lėmė, kad titulą iškovojo Ferencváros.

2022–2023 m. sezone užėmė antrą vietą. Pagal turnyro reglamentą dėl čempionių titulo buvo žaidžiamos dvi rungtynės. 2023 m. gegužės 29 d. Ferencváros ekipa nugalėjo rezultatu 1-0. Atsakomosiose rungtynėse 2023 m. birželio 1d. namuose ETO dar kartą nusileido varžovėms rezultatu 0-3. bendras dviejų rungtynių rezultatas 4-0 lėmė, kad titulą iškovojo Ferencváros.

2024–2025 m. sezone kovoje dėl čempionių titulo sužaidė dvejas rungtynes prieš Ferencváros. Pirmosios rungtynės buvo pralaimėtos minimalia persvara 0-1. Atsakomosiose rungtynėse dar kartą nugalėjo varžovės (2-0). Bendras dviejų rungtynių rezultatas 3-0 lėmė, kad ETO futbolininkės liko antroje vietoje, o čempionėmis tapo Ferencvárosi TC.

## Pasiekimai
; Női NB I
*  **Antroji vieta (4):** 2021–2022, 2022–2023, 2023–2024, 2024–2025 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Győri ETO FC – apie klubo pagrindinę vyrų ekipą;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* SOFASCORE
* SOCCERDONNA
* Globalsportsarchive (mot.)
Budaörsi SC (moterys)

**Budaörsi SC** – Vengrijos futbolo klubas iš Budaeršo. Šis straipsnis apie klubo moterų ekipą, rungtyniavusią aukščiausiame šalies divizione.

## Istorija
2018 m. buvo suburta klubo moterų futbolo ekipa. 2022–2023 m. sezone rungtyniavo Női NB II, Vakarų grupėje () ir tapo nugalėtojomis. Pateko į stipriausią divizioną.

2023–2024 m. sezone rungtyniavo aukščiausioje lygoje, tačiau liko vienuoliktoje vietoje ir iškrito į žemesnį divizioną.

2024–2025 m. sezone tapo Antros lygos nugalėtojomis Vakarų grupėje ir pateko į pajėgiausią šalies moterų futbolo divizioną.

Nuo 2025–2026 m. sezono varžėsi Női NB I.

## Pasiekimai
; Női NB II ()
*  **Nugalėtojos (1):** 2022–2023 m.

## Sezonai
; Pastarųjų metų sezonai

## Stadionas
* Klubo namų arena – „Árok utcai pálya“ stadionas, talpnantis 1 200 žiūrovų.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Budaörsi SC – apie vyrų futbolo pagrindinę komandą;

## Išnašos

## Nuorodos
* [ Oficiali klubo svetainė]
* SOCCERWAY
* SOFASCORE
* SOCCERDONNA
* Globalsportsarchive
Georgios Vovoras

**Jorgas Vovoras** ( = *Giōrgos Vóvoras*; g. 1977 m. sausio 18 d.) – Graikijos krepšinio treneris.

## Karjera
Trenerio karjerą pradėjo kaip asistentas Graikijos antrojoje lygoje – Chalkidės „AGE“ (2000–2002 m.) bei Atėnų miesto klubuose „Alimos BC“ (2002–2003 m.), „Milon“ (2003–2005 m.) ir „Doukas“ (2005–2007 m.). 2007–2008 m. dirbo asistentu aukščiausiosios Graikijos krepšinio lygos klubuose Retimno „AGO“ ir Salonikų „PAOK“.

2008–2009 m. sezone debiutavo vyriausiojo trenerio pareigose Kretos „OFI“ klube, žaidusiame Graikijos trečioje lygoje. Po šio etapo grįžo prie asistento darbo Trikalos „Trikala 2000”, vėliau – Atėnų „Peristeri” klube. 2012–2014 m. dirbo Argyrio Pedoulakio asistentu Eurolygos čempionų klube Atėnų „Panathinaikos”, su kuriuo dusyk laimėjo šalies lygą ir taurę. Vėliau su Pedoulakiu 2014–2015 m. dirbo Kazanės „UNIKS“ komandoje. 2015–2016 m. sezone perėmė vyr. trenerio postą Nikosijos „APOEL” klube, nuvesdamas ekipą iki Kipro krepšinio lygos finalo bei laimėdamas šalies taurę. 2016 m. grįžo į Atėnų „Panathinaikos”, kur iki 2020 m. talkino gerai žinomiems treneriams – Xavi Pascualiui (2016–2018 m.) bei Rickui Pitino (2018–2020 m.). Keletą kartų (2016, 2018 ir 2019 m.) buvo laikinuoju klubo vyriausiuoju treneriu. 2020 m. birželio 17 d. buvo paskirtas „Panathinaikos” vyr. treneriu 2020–2021 m. sezonui. 2021 m. sausio 4 d. pasitraukė iš posto, kuomet buvo pakeistas Odedo Katašo. 2021 m. lapkritį ėmęsis vyr. trenerio darbo Vengrijos Debreceno „EAC“ komandoje, 2022 m. balandį dar sykį grįžo į Atėnų „Panathinaikos”, kur dirbo vyr. treneriu iki sezono pabaigos, o 2022–2023 m. sezone buvo Dejano Radonjičiaus asistentu iki jo atleidimo 2023 m. vasarį.

2024 m. vasario 23 d. buvo paskirtas Klaipėdos „Neptūno” vyriausiuoju treneriu. 2025 m. balandžio pradžioje, dėl komandos vadovybės netenkinusių rezultatų buvo atleistas. Netrukus paskirtas Bahreino rinktinės treneriu.

## Pasiekimai
**Asistentas**
* Graikijos krepšinio lygos čempionas (2013, 2014, 2017–2020 m.)
* Graikijos krepšinio taurės čempionas (2013, 2014, 2017, 2019 m.)
**Vyriausiasis treneris**
* Kipro krepšinio taurės čempionas (2016 m.)
* 2025 m. Karaliaus Mindaugo taurės vicečempionas  (Klaipėdos „Neptūnas“)

## Šaltiniai

## Nuorodos
* Eurobasket.com profilis (anglų k.)
* Eurolygos profilis  (anglų k.)
* Basketnews.lt profilis
2024 m. pasaulio bobslėjaus ir skeletono čempionatas

**2024 m. pasaulio bobslėjaus ir skeletono čempionatas** – Tarptautinės bobslėjaus ir skeletono federacijos organizuotas geriausių pasaulio skeletono ir ledrogių sporto atletų čempionatas, kuris vyko vasario 18 d. – kovo 3 d. Vokietijos mieste Vinterberge.

Dėl Rusijos invazijos į Ukrainą čempionate nebuvo leista dalyvauti čiuožėjams iš Rusijos ir Baltarusijos.

## Medalininkai
### Bobslėjus

### Skeletonas

## Medalių lentelė

## Dalyvavusios šalys

## Šaltiniai

## Nuorodos
* Oficiali svetainė
Rumina

**Rumina** arba **Rumilija**, **Rumija** – deivė romėnų mitologijoje, laikyta gyvulių, žindančių pieną, ir motinos spenių globėja. Ilgainiui imta tapatinti su Aka Larencija. Dievavardis susijęs su senosios lotynų kalbos žodžiu *ruma* 'krūtis'. Jai ir Kuninai aukotas ne vynas, o pienas.

*Ruminus* ('maitinantis') taip pat buvo Jupiterio prievardis.

## Išnašos
Kim Meylemans

**Kim Meylemans** (g. 1996 m. kovo 7 d. Amberge, Vokietijoje)  – vokiečių kilmės Belgijos skeletono sportininkė, olimpietė, pasaulio čempionatų prizininkė.

## Biografija
2009 m. pradėjo savo sportinę karjerą. 2012 m. su Vokietijos nacionaline komanda dalyvavo 2012 m. jaunimo žiemos olimpinėse žaidynėse, kuriose užėmė 5-ą vietą. 2013 m. Meylemans debiutavo Vokietijos suaugusiųjų nacionalinėje rinktinėje.

Nuo 2014 m. sportininkė atstovauja Belgijos rinktinę. Savo debiutinėse 2018 m. žiemos olimpinėse žaidynėse Meylemans moterų skeletono rungtyje užėmė 14-ą vietą. 2022 m. žiemos olimpinėse žaidynėse Belgijos atstovė liko 18-a.

2024 m. Europos čempionate Siguldoje Kim Meylemans pirmą kartą tapo Europos čempione. 2024 m. pasaulio bobslėjaus ir skeletono čempionate sportininkė nusileido tik Kanados atstovei Hallie Clarke ir pelnė sidabro medalį.

## Šaltiniai
Ogre United

**„Ogre United“** – Latvijos futbolo klubas iš Uogrės.

## Istorija

Klubas įkurtas Uogrėje. 2022 m. sezone rungtyniavo Trečioje lygoje () ir Šiaurės grupėje tapo nugalėtojais.

2023 m. sezone žaidė Antroje lygoje (III pakopa), kuri dėl rėmimo sutarčių vadinta Altero.lv liiga. Mārupes SC futbolininkai surinkę 35 taškus, tapo lygos nugalėtojais, o Ogres United sąskaitoje buvo 23 taškai, tad liko antroje vietoje. Dublerių ekipa (Ogre United II) rungtyniavo Trečioje lygoje () ir užėmė antrą vietą.

2024 m. klubas licencijavosi Pirmai lygai (II pakopa).

## Pasiekimai
;  **Antra lyga (III):**
*  **Antroji vieta (1):** 2023 m.

;  **Trečia lyga (IV):**
*  **Nugalėtojai (1):** 2022 m. 

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga: tamsiai mėlyna apranga ir baltais užrašais.

; Aprangų gamintojai
* Nike – nežinomi metai;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* LFF.LV svetainėje
Šiaulių šv. Juozapo koplyčia

**Šiaulių šv. Juozapo koplyčia** – tarptautinės Romos Katalikų Bažnyčios kongregacijos Šv. Pijaus X brolijos (katalikų tradicionalistų) koplyčia, veikianti Šiauliuose. Tradicinės Romos apeigų šv. mišios lotynų kalba vyksta šeštadieniais ir sekmadieniais (giedotinės). Gali būti aukojamos ne kiekvieną savaitę, suderintu laiku. 

2000 m. Šiauliuose pradėtos laikyti tradicinės  šv. mišios (susirenkant apie 15 tikinčiųjų). 2011 m. privačių namų kvartale naujai pastatyta Šv. Juozapo koplyčia. Jos pastatas medinis, apkaltas dailylentėmis, vieno aukšto, dvišlaičiu mansardiniu stogu, primenantis gyvenamąjį namą. Koplyčia aptverta geležine tvorele, priekyje pastatytas aukštas medinis kryžius, ant sienos pritvirtinta lenta „Šv. Juozapo namai“.

## Taip pat skaitykite

* Panemunės Aušros Vartų Švč. Mergelės Marijos, Gailestingumo Motinos, koplyčia

## Šaltiniai

## Nuorodos

* Šv. Pijaus X kunigų brolija. Koplyčios *fsspx.lt*
* Katalikų tradicija. Šv. Juozapo Koplyčia, Šiauliuose *facebook.com*
Suopinis erelis

**Suopinis erelis** (*Geranoaetus melanoleucus*) – vanaginių (*Accipitridae*) šeimos plėšrusis paukštis. Paplitęs Pietų Amerikoje – daugiausia Pietų Kūgyje, taip pat Bolivijoje, vakarų Peru, Ekvadore ir Kolumbijoje, pietryčių ir rytų Brazilijoje.

Kūno ilgis 62–76 cm, išskleistų sparnų plotis 149–200 cm, sveria tarp 1,67 ir 3,17 kg. Stambaus, kresno sudėjimo. Viršutinė kūno dalis tamsiai pilka su juosvais, rusvais ir melsvais atspalviais, apatinė – balta, kartais su juodais dryžiais. Sparnų plunksnos su sidabriškai pilkais raštais.

Suopinis erelis nėra labai triukšmingas: kartais skleidžia pamišėlišką juoką primenančius garsus, kitąsyk – panašų į tilviko klekenimą. Kartais skrisdami skleidžia aukšto tono garsą *kukukukuku*.

Lizdus krauna aukštuose medžiuose, ant uolų atbrailų, kartais net ant kaktusų, krūmų arba ant žemės. Dėtį sudaro 1–3 kiaušiniai, perimi mėnesį.

Suopiniai ereliai paprastai gyvena kalnuotose, atvirose vietose su mažai augalijos. Maisto ieško sklandydami virš didelių plotų. Maitinasi daugiausia smulkiais žinduoliais – triušiais, degu, viskašomis, jūrų kiaulytėmis, kartais pagauna ir stambesnius gyvūnus – Humbolto skunsus, mažuosius grizonus, andinius skunsus, pilkąsias lapes. Kartais gaudo ir paukščius.

Išskiriami du porūšiai:
* rytinis suopinis erelis (*Geranoaetus melanoleucus melanoleucus*) – didesnis, visiškai balta papilve. Gyvena nuo rytų Brazilijos iki šiaurės rytų Argentinos;
* vakarinis suopinis erelis (*Geranoaetus melanoleucus australis*) – mažesnis, papilvė juodai dryžuota. Gyvena palei Andų kalnus.


Parque Estadual do Ibitipoca Estúdio Anderson Mello (2).jpg|Rytinis porūšis (* melanoleucus*) Brazilijoje
Aguila en auarahua.jpg|Jauniklis
Black-chested Eagle-buzzard Tierpark Berlin.jpg|Suopinis erelis (zoologijos sode)
Geranoaetus melanoleucus.jpg


## Šaltiniai
Šiaulių Švč. Mergelės Marijos neišsenkančios pagalbos koplyčia

**Šiaulių Švč. Mergelės Marijos neišsenkančios pagalbos koplyčia** arba **Teresės Varanavičienės koplyčia** – koplyčia, stovinti Šiauliuose, atokioje Piktmiško mikrorajono vietoje, už 1,5 km į pietryčius nuo Pabalių turgaus. Patenka į Šv. Jurgio parapijos teritoriją.

Mūrinė koplyčia pastatyta 1997 m. Teresės Varanavičienės (g. 1943) m. rūpesčiu ir aukotojų lėšomis jos regėtos Švč. Mergelės Marijos apsireiškimo vietoje. Koplyčioje vyksta T. Varanavičienės pravedami maldų sekmadieniai. Koplyčios statytoja T. Varanavičienė – Atgimimo laikotarpiu tapusi žinoma Šiaulių aiškiaregė, žolininkė, kerėtoja, išrinkta vietos liaudies gydytojų–ekstrasensų–sugestologų klubo prezidente. 

## Istorija

Vienos pirmųjų pamaldų dar neįrengtoje koplyčioje įvyko 1997 m. birželio 22 d., sekmadienį. Tuomet į Piktmiškio gatvę ėjo ir važiavo žmonės ne tik iš Šiaulių, bet ir iš aplinkinių kaimų, miestelių, net iš didžiųjų miestų. Nebaigtoje įrengti koplyčioje, kurioje buvo pastatyta Švč. Marijos skulptūrėlė, skendėjusi gėlėse, visi netilpo, tad meldėsi lauke. Renginyje netrūko kalbėjusiųjų, kurių ne vienas pasakojo, jog yra matęs panašių regėjimų, kaip ir koplyčios statytoja, ir jais tikintis.

Susirinkusieji ne tik meldėsi, bet ir aukojo koplyčios statybos darbų užbaigimui. Nors teko skolintis pinigų, tačiau T. Varanavičienė nesutiko, kaip jai buvo siūlyta, koplyčią perduoti Šv. Jurgio bažnyčiai, kurios parapijoje ji statoma. Miesto katalikų dvasininkai šiame susibūrime nedalyvavo, tačiau renginys jų buvo aptariamas. Pasak Šv. apaštalų Petro ir Povilo bažnyčios klebono monsinjoro Kleopo Jakaičio, žmonėms ten rinktis ir melstis niekas nedraudė. Tačiau kunigui šventinti koplyčią – tai ne tas pats, kas pašventinti pakelės kryžių ar kokį pastatą. Koplyčia, kaip teigė Šv. Jurgio bažnyčios klebonas Gintas Sakavičius, yra sakralus pastatas, ir jos pašventinimas – visuotinis bažnyčios reikalas. Nei kunigas, nei koks kitas žmogus, be vyskupo pritarimo, negali imtis statyti nei bažnyčios, nei koplyčios. O ši koplyčia taip ir buvo statoma - be kieno nors pritarimo, savo iniciatyva. Katalikų kunigams pasirodė neaiškūs naujosios koplyčios pastoraciniai motyvai, todėl jie buvo linkę palaukti, kol Šiauliuose įsikurs vyskupija, ir vyskupas išsiaiškins, kokia šios koplyčios paskirtis. Skubotam reikalavimui šventinti koplyčią kunigai nepakluso, tačiau ateityje, jei neaiškių tikslų ekstrasensės veikloje nebus pastebėta, kunigo G. Sakavičiaus manymu, gavus vyskupo pritarimą, koplyčia gali būti pašventinta. 

## Šaltiniai

## Nuorodos

* Sąrašas:Švč. Mergelės Marijos apsireiškimų vietos Lietuvoje
* Teresės Varanavičienės koplyčia *youtube.com*
* Teresė Varanavičienė *facebook.lt*
Radviliškio RMG

**Radviliškio RMG** – buvęs Lietuvos futbolo klubas iš Radviliškio.

## Istorija

1960 m. Radviliškio remonto mašinų gamyklos (arba remonto mechaninė gamykla – RMG) komanda priklausė „Nemuno“ sporto draugijai. Ši komanda žaidė A klasėje, bet kaipmat iškrito. 1961 m. pradžioje ją ėmė remti Žemės ūkio mašinų gamykla (ŽŪMG).

## Sezonai

## Šaltiniai
Ryonosuke Ohori

**Ryonosuke Ohori** (, g. 2001 m. sausio 10 d.) – Japonijos futbolininkas, saugas.

## Karjera
Žaidė gimtojoje Japonijoje, atstovavo Sanfrecce U18 komandai. 

Nuo 2019 m. rungtyniavo Portimonense SC U23 komandoje (Portugalija).

2020 m. vasarą persikėlė į BFC Daugavpils (Latvija). 

2021 m. priklausė SRC Hiroshima (Japonija).

2022 m. sezone atstovavo Gyeongnam FC (Pietų Korėja), K League 2 dalyviams. 

### FK „Transinvest“
2024 m. vasario 24 d. pranešta, kad futbolininkas atstovaus Vilniaus rajono „Transinvest“ klubui.

2024 m. kovo 3 d. debiutavo A lygos rungtynėse prieš Kauno rajono Hegelmann klubą. Po permainingos kovos pergalę rezultatu 3-2 šventė „Transinvest“ klubas. Japonas 17 minutę pasižymėjo įvarčiu ir Vilniaus rajono atstovai pirmavo rezultatu 1-0.

2024 m. rugsėjo 21 d. pelnė du įvarčius į FA Šiauliai vartus. Vilniaus rajono atstovai nugalėjo šiauliečius rezultatu 2-0.

### Baku „Neftçi“
2025 m. sausio 14. tapo žinoma, kad futbolininkas persikėlė į „Neftçi“ klubą (Azerbaidžanas).

## Statistika
; A lygos statistika.

Spalvų reikšmės:
:  Ekipa žaidė A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Róbert Mazáň

**Robertas Mazanis** (*Róbert Mazáň*; g. 1994 m. kovo 9 d.) – Slovakijos futbolininkas, gynėjas.

Buvo kviečiamas į įvairaus amžiaus Slovakijos jaunimo rinktines, o nuo 2017 m. atstovavo Slovakijos nacionalinei rinktinei.

## Karjera
Profesionalo karjerą pradėjo AS Trenčín, Slovakijoje. Kitados žaidė Lenkijos „Ekstrklasa“, Ispanijos „La Liga“ bei antroje Ispanijos lygoje, Italijos „Serie B“, Čekijos, Kipro lygose.

Atstovavo tokiems klubams kaip Vigo „Celta“, „Tenerife“, „Venezia“ ar Limasolio AEL.

### „Panevėžio“ klubas
2024 m. vasario 25 d. oficialiai pranešta, kad futbolininkas atstovaus „Panevėžio“ klubui.

2024 m. kovo 2 d. debiutavo A lygos rungtynėse prieš FC Džiugas. Susitikimas baigėsi nulinėmis lygiosiomis.

2025 m. sausio 7 d. pranešta, kad žaidėjas paliko klubą.

## Statistika
; A lygos statistika

Spalvų reikšmės:
:  rungtyniavo A lygoje;

## Rinktinė
Atstovavo jaunimo rinktinėms. O 2017 m. pakviestas į nacionalinę rinktinę.

2017 m. spalio 8 d. debiutavo Slovakijos vyrų futbolo rinktinėje rungtynėse prieš Maltą. Slovakai sutriuškino varžovus rezultatu 3-0.

## Pasiekimai
### Klubiniai pasiekimai
; su FK Panevėžys
*  **Supertaurės laimėtojas**: 2024 m.

; su MŠK Žilina
* Fortuna Liga: 2016–2017 m.

### Asmeniniai pasiekimai

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Magelaninis juodasis genys

**Magelaninis juodasis genys** (*Campephilus magellanicus*) – geninių (*Picidae*) šeimos paukštis. Paplitęs pietų Patagonijoje ir Ugnies Žemėje, daugiausia Čilės pusėje.

Tai 36–45 cm dydžio paukštis. Patelės sveria 276–312 g, patinėliai 312–369 g. Tai didžiausias Pietų Amerikos genys ir vienas didžiausių pasaulyje (didesni tik didysis pilkasis genys *Mulleripicus pulverulentus* ir juodosios meletos). Plunksnos juodos, su baltais dryžiais any sparnų, snapas pilkas. Patinėliai išsiskiria raudona galva ir krūtine, tuo tarpu pas pateles yra raudona juosta ant snapo.

Skleidžia triukšmingus garsus.

Gyvena daugiausia notofagų miškuose. Peri uoksuose, kur patelė padeda 1–4 kiaušinius. Poros monogaminės, abu tėvai peri, prižiūri ir maitina jauniklius. Perėjimas trunka 15–17 dienų.

Maitinasi medgraužėmis lervomis, taip pat suaugusiais vabzdžiais, vorais, vaisiais, driežais, kiaušiniais, mažų paukščių jaunikliais.

Savo areale paukštis žinomas kaip .

## Šaltiniai

## Nuorodos
* Magelaninio juodojo genio garsai – *xeno-canto.org*
Trumpasnapė australinė papūga

**Trumpasnapė australinė papūga** (*Enicognathus ferrugineus*) – papūginių (*Psittacidae*) šeimos paukštis. Rūšis paplitusi nuo vidurio Čilės iki pat pietinių salų (beveik iki Horno kyšulio), taip pat šalia Andų priekalnėse Argentinoje. Tai toliausiai pietuose paplitusi papūgų rūšis.

Kūnas 28–36 cm ilgio, sveria (*minor* porūšis) 155 g. Tiek patelės, tiek patinėliai atrodo taip pat. Galva ir krūtinė gelsvai žali, plunksnų galai tamsesni, dėl to atrodo tarsi žvynuota. Sparnai sodriai žali su melsvais atspalviais. Uodega, pilvas ir kakta blyškiai raudoni.

Peri drevėse, ypač senų ąžuolų. Deda 4–8 kiaušinius, kuriuos peri 26 dienas.

Gyvena notofagų, ąžuolų, *Drimys andina* miškuose ir medynuose, taip pat pasitaiko pusiau atvirose vietose, ganyklose. Maitinasi pulkais, lesa žolių, bambukų, araukarijų sėklas, vaisius, uogas, giles, pumpurus, kartais lervas.

Išskiriami 2 porūšiai:
* *Enicognathus ferrugineus minor* – mažesnė (~31 cm), paplitusi nuo vidurio Čilės iki Aiseno regiono;
* *Enicognathus ferrugineus ferrugineus* – didesnė (~35 cm), paplitusi apie Magelano sąsiaurį ir Ugnies Žemėje.

Savo areale vadinama .

## Šaltiniai

## Nuorodos
* Trumpasnapės australinės papūgos garsai – *xeno-canto.org*
FK Vilniaus Ekranas

**Vilniaus „Ekranas“** – buvęs Lietuvos futbolo klubas iš Vilniaus.

## Istorija

Vilniaus „Ekranas“ buvo Vilniaus radijo komponentų gamyklos (1962 m. – televizijos mazgų gamyklos) futbolo komanda, „Žalgirio“ draugijos narė. 1962–1963 m. žaidė aukščiausiojoje lygoje, tačiau iš jos iškrito. 1964 m. „Ekranas“ žaidė I lygoje, bet po 22 turų jį pakeitė „Pažanga“, kadangi „Ekranas“ po autokatastrofos buvo priverstas pasitraukti iš tolesnių kovų. Vėliau komanda dar žaidė Vilniaus miesto pirmenybėse, bet apie 1970 m. iširo.

## Sezonai

## Šaltiniai
Čilinė amerikinė kregždė

:  peravietės
:  sėslios
:  žiemavietės

**Čilinė amerikinė kregždė** (*Tachycineta leucopyga*) – kregždinių (*Hirundinidae*) šeimos paukštis. Rūšis paplitusi Pietų Amerikos pietinėje dalyje – peri Patagonijoje ir centrinėje Čilėje, o žiemomis migruoja į šiaurę – vidurio ir šiaurės Argentiną, Boliviją, Urugvajų, Paragvajų, pietrytinius Brazilijos pakraščius. Užklysta į Pietų Džordžijos ir Pietų Sandvičo salas.

Tai 13 cm ilgio paukštis, sveriantis 15–20 g. Kūno viršus metališkai juodai mėlynas, apačia balta. Snapas ir kojos juodos. Patinėliai ir patelės atrodo taip pat. Panaši į baltasurplę amerikinę kregždę (*Tachycineta leucorrhoa*), bet neturi tokios baltos žymės ant kaktos.

Čilinė amerikinė kregždė lizdą renčia įvairiose gamtinėse ir dirbtinėse landose, nišose, paprastai netoli vandens telkinių. Lizdą lipdo iš purvo arba sausos žolės, perkloja plunksnomis. Per metus išveda 2–3 vadas. Dėtį sudaro 4–6 kiaušiniai. Paprastai laikosi pavieniui arba nedideliais būriais, bet prieš rudeninę migraciją susitelkia į didelius būrius. Maitinasi įvairiais skraidančiais vabzdžiais.

Savo areale vadinama čiline arba patagonine kregžde ().

## Šaltiniai

## Nuorodos
* Čilinės amerikinės kregždės garsai – *xeno-canto.org*
Magelaninė žąsis

**Magelaninė žąsis** (*Chloephaga picta*) – antinių (*Anatidae*) šeimos paukštis. Rūšis paplitusi Pietų Amerikos pietuose, Patagonijoje – peri Ugnies Žemėje ir pietų Patagonijoje, žiemoja regiono šiaurėje. Folklando (Malvinų) salose stebima visus metus.

Magelaninė žąsis didžiausia savo gentyje. Kūnas 60–72,5 cm ilgio, patinai sveria 3,5–4,5 kg, patelės – 2,9–3,5 cm (porūšio *picta* atstovai mažesni – atitinkamai 2,7–3,6 kg ir 2,9–3,5 kg). Patinų galva ir krūtinė balta, kojos juodos, o patelių galva bei krūtinė rausvarudė, kojos geltonai oranžinės. Būdingas polimorfizmas – kartais patinų krūtinės plunksnos būna juodos.

Magelaninė žąsis peri vandens telkinių (upių, ežerų, vandenynų) pakrantėse, paprastai ant žemės arba tarp žolių. Monogaminės. Deda 5–8 kiaušinius, kuriuos peri apie mėnesį. Maitinasi paprastai dideliais būriais – lesa žolę, sėklas, stiebus, ūglius.

Magelaninės žąsies maitinimosi vietos dažnai sutampa su avių ganyklomis, todėl šie paukščiai medžioti kaip kenkėjai. 2008 m. Argentinoje magelaninių žąsų medžioklė uždrausta.

Savo areale žinoma kaip .


Upland Goose (female) (51051856396).jpg|Patelė
Upland Goose, near Punta Arenas, Chile.jpg|Patinėlis
Wildlife in and around Reserva Laguna Nimez in El Calafate, Argentina - female Upland Goose (Chloephaga picta) and her brood - (24556152704).jpg|Patelė su jaunikliais


## Šaltiniai

## Nuorodos
* Magelaninės žąsies garsai  – *xeno-canto.org*
Patagoninė kaisaka

**Patagoninė kaisaka** (*Bothrops ammodytoides*) – angių šeimai (*Viperidae*) priklausanti gyvačių rūšis. Paplitusi beveik visoje Argentinoje: nuo šalies šiaurės iki Patagonijos. Dažniausia šiaurės vakarų Argentinoje. Kadangi arealas siekia Čubuto provinciją (pastebėta ir Santa Kruse), tai toliausiai pietuose gyvenanti pasaulio gyvatė.

Kūnas 45–75 cm ilgio, bet gali pasiekti ir 1 m. Nugara blyškiai ruda, su dideliais kvadratiškais tamsiai rudais raštais arba skersėmis su juodais kraštais. Kai kurių individų nugaros raštas zigzaginis. Už akies – juodas dryžis. Pilvas gelsvas, su rudomis dėmėmis.

Gyvena vidutinių platumų ir subtropinėse savanose, stepėse. Įsikuria daugiausia smėlingose, akmeningose vietose, pakrančių kopose, stačiuose upių krantuose, druskožemiuose. Kartais sutinkama ir visžalių medžių miškuose.

Įgėlimas nuodingas, bet retai mirtinas. Nuodai gerokai silpnesni, nei *Bothrops alternatus* (urutu). Po įgėlimo prasideda skausmai, hematomos, deginimas, nekrozė įgėlimo vietoje, galvos skausmas, pykinimas, vėmimas, pilvo skausmas, diarėja, sąmonės sutrikimas, konvulsijos, apalpimas. Nesuteikus medicininės pagalbos, mirtis gali ištikti per 72 valandas.

Vietiniai pavadinimai: .

## Šaltiniai
Patagonijos nacionalinis parkas (Argentina)

**Patagonijos nacionalinis parkas** () – saugoma gamtos teritorija pietvakarių Argentinoje, Patagonijoje, Santa Kruso provincijos šiaurės vakaruose. Įsteigtas 2014 m. Kitapus sienos yra Patagonijos nacionalinis parkas Čilėje.

Nacionalinis parkas apima Buenos Airių ežero plokščiakalnį, iškilusį piečiau Buenos Airių ežero, greta Čilės sienos, į pietvakarius nuo Perito Moreno, daugiausia Buenos Airių Ežero departamente. Praeina kelias *[[Ruta Nacional 40]]*. Į parko teritoriją taip pat patenka El Seljo lagūna, Pinturaso, Ekerio upės su Pinturaso kanjonu ir „Rankų urvu“ – pasaulio paveldo objektu. Dalis nacionalinio parko paskelbta Patagonijos miškų gamtiniu rezervatu. Parkas įsteigtas siekiant apsaugoti Buenos Airių ežero baseiną nuo jame planuotų kalnakasybos veiklų, retų patagoninių kragų peravietes.

Nacionaliniame parke būdingi Patagonijos stepių kraštovaizdžiai. Sutinkami guanakai, pumos, Žofrua katės, pilkosios lapės, Humbolto skunsai, patagoninės žebenkštys, nykštukiniai šarvuočiai. Svarbi paukščių buveinė. Seljo lagūnoje gyvena endeminis, nykstantis patagoninis kragas (*Podiceps gallardoi*). Taip pat yra mažųjų nandų, patagoninių tinamų, kuoduotųjų tinamų, suopinių erelių, amerikinių pelėsakalių, gausu antinių paukščių. Siekiama įveisti retas, nykstančias šio regiono rūšis.

## Šaltiniai
Patagonijos nacionalinis parkas

**Patagonijos nacionalinis parkas** dviejų nacionalinių parkų pavadinimas:
* Patagonijos nacionalinis parkas (Argentina)
* Patagonijos nacionalinis parkas (Čilė)
Statybininko stadionas

**„Statybininko“ stadionas** – buvęs stadionas Šiaulių miesto parke. Dabar sporto komplekso vietoje styro pradėtų, tačiau nebaigtų grandiozinių statybų likučiai. Stadione 1974 m. vyko Lietuvos futbolo taurės finalas.

## Istorija

Stadionas įrengtas 1969 m. Jame vyko 1974 m. Tiesos taurės finalo rungtynės. Kai kur nurodoma, kad stadionas veikė apie 10 metų.

XX a. 9-ojo dešimtmečio viduryje Šiaulių sta­ty­bos trestas mies­to par­ke pa­si­sta­tė sa­vo spor­to komp­lek­są, tre­ne­rio kar­je­rą „Sta­ty­bi­nin­ke“ 1986 m. bai­gęs Romualdas Urnikas ta­po šio komplekso va­do­vu. Nemažus pinigus kainavusį kompleksą vėliau nugriovė, sunyko ir „Statybininko“ stadionas. R. Urnikas, tuometinis sporto komplekso direktorius, darė viską, kad taip neatsitiktų, tačiau tai negelbėjo. XXI a. buvo iniciatyvų perimti stadioną ir jį sutvarkyti, bet nepavyko.

Gali būti, kad „Statybininko“ stadiono vietoje būta futbolo aikštės ir anksčiau. 1926 m. minima, kad už Šiaulių miesto sodo aikštę išsinuomojo Šiaulių mokytojų seminarija ir į ją nieko neįsileisdavo.

## Finalai

## Šaltiniai
Erls Bartonas

**Erls Bartonas** () – miestelis Nortamptonšyre, Anglijoje, Jungtinėje Karalystėje. Pro pietinę gyvenvietės teritoriją teka Nino upė.

## Istorija
Pirmoji anglosaksų gyvenvietė šioje vietoje vadinta *Bere-tun* (vertimas: *vieta auginti miežius*). 1070 m. gyvenvietė perduota Nortumbrijos erlui Valefui. Paskutiniojo teismo knygoje minimas malūnas.

XIII a. Nortamptone klestint batsiuvystės pramonei, šalimais įsikūrusiame Erls Bartone atidarytas odos apdirbimo fabrikas, kuris veikė iki 1984 m. 

1846 m. atidaryta geležinkelio stotis pusiaukelėje tarp Londono ir Birmingamo. 1868 m. atidaryta mokykla. 1880 m. miestelyje įkurtas batsiuvystės fabrikas. 1913 m. šalia gyvenvietės pradėta kasti geležies rūda, bet darbai sustojo 1921 m.

1965 m. geležinkelio stotis uždaryta, o geležinkelio bėgiai išardyti.

## Gyventojai

## Transportas
Pro pietinę miestelio dalį eina valstybinės reikšmės greitkelis A45.


Chancel screen in All Saints Church, Earls Barton - geograph.org.uk - 2583665.jpg|Erls Bartono Visų Šventųjų bažnyčios interjeras
Castle Ashby & Earl's Barton former station geograph-3366428-by-Ben-Brooksbank.jpg|Senoji geležinkelio stotis
Earls Barton fire station - geograph.org.uk - 629701.jpg|Gaisrinės pastatas
Earls Barton Baptist Church, West Street - geograph.org.uk - 5114224.jpg|Erls Bartono baptistų bažnyčia
Earls Barton, The Co-op supermarket - geograph.org.uk - 5714029.jpg|Parduotuvė
White Mills marina - geograph.org.uk - 5989230.jpg|Prieplauka Nino upėje
War Memorial at Earls Barton - geograph.org.uk - 5114218.jpg|Karo memorialas
The post office, Doddington Road, Earls Barton - geograph.org.uk - 2583683.jpg|Paštas


## Šaltiniai

## Nuorodos
* Erls Bartono seniūnijos oficiali svetainė
Stentoras

**Stentoras** () – graikų mitologijos personažas, karys, galėjęs šaukti taip garsiai, tarsi tuo pat metu šauktų 50 vyrų, graikų šauklys Trojoje. Žuvęs varžydamasis dėl balso stiprumo su Hermiu. Stentoro vardas tapo priežodžiu.

Minimas Homero „Iliadoje“.

## Išnašos
Čilinis liepsnavainikis kolibris

**Čilinis liepsnavainikis kolibris** (*Sephanoides sephaniodes*) – kolibrinių (*Trochilidae*) šeimos paukštis. Rūšis paplitusi Pietų Amerikos pietuose: nuo Atakamos dykumos iki pietų Čilės gyvena sėsliai, pietų Patagonijoje ir Ugnies Žemėje peri, Argentinos šiaurės Patagonijoje, Montėje, Pampose žiemoja. Izoliuotos populiacijos rastos Robinzono Kruzo ir Aleksandro Selkirko salose. Užsklysta į Folklando (Malvinų) salas.

Kūnas 10–10,5 cm ilgio, sveria ~5 (patelės) – 5,5 (patinėliai) gramus. Patinėliai didesni už pateles, ilgesniais snapais. Čilinio liepsnavainikio kolibrio nugara bronziškai žalia, uodega ir sparnai žali, tarsi suskeldėję, apatinė pusė blyški, su juodomis ir žaliomis dėmelėmis. Suaugę patinėliai pasižymi ryškiaspalve kakta.

Suka labai mažą lizdą, dažnai virš vandens. Deda 2 baltus kiaušinius.

Čilinis liepsnavainikis kolibris gyvena miškų pakraščiuose, įveistinių eukaliptų plantacijose, kirtavietėse, brūzgynuose, soduose. Žiemą dažnai stebimas miestų parkuose, želdynuose. Svarbus augalų apdulkintojas savo areale. Maitinasi įvairių augalų nektaru (ypač, galenio, žaizdrio, fuksijos).

Savo areale paukštis vadinamas .


Gorriones tortelinos (6913898019).jpg|Maitinasi fuksijų nektaru
Sephanoides sephaniodes 275449042.jpg|Maitinasi fuksijų nektaru
Sephanoides sephaniodes 153339040.jpg|Ant vandens
Sephanoides sephaniodes 184078918.jpg|Lizdas


## Šaltiniai

## Nuorodos
* Čilinio liepsnavainikio kolibrio garsai – *xeno-canto.org*
Patagonijos nacionalinis parkas (Čilė)

**Patagonijos nacionalinis parkas** () – saugoma gamtos teritorija pietų Čilėje, Patagonijoje, Aiseno regione, Cheneral Kareros provincijoje, tarp Čile Čiko ir Kokrano, Argentinos pasienyje. Įsteigtas 2018 m. Kitapus sienos yra Patagonijos nacionalinis parkas Argentinoje.

Parkas įsteigtas išpirkus žemes Valje Čakabuko estansijos vietoje, sujungus jos žemes bei keletą ligtol buvusių rezervatų (Cheinimenio ežero, Kokrano ežero). Nacionalinis parkas yra Patagonijos Anduose, pietuose siekia Kokrano ežerą, šiaurėje – Cheneral Kareros ežerą. Keletas ežerų yra pačiame parke – Cheinemenio, Verdės, Gutjereso, taip pat Sisneso, Elefantitos ir kt. lagūnos. Parku teka Cheinemenio upė, įtekanti į Cheneral Kareros ežerą, ir Čakabukas, įtekantis į Beikerio upę.

Būdingi Patagonijos stepių, kalnų tundros, notofagų miškų kraštovaizdžiai. Auga bruknuolės, kietalapiai raugerškiai, raudonieji žaizdriai, sarsapariliai. Būdingi gyvūnai – guanakai, pumos, viskašos, šarvuočiai, lapės, reti pietų Andų elniai (huemuliai), iš paukščių sutinkami mažieji nandai, čiliniai flamingai, čiliniai ylasapiai geniai (*Colaptes pitius*), dryžieji geniai (*Veniliornis lignarius*), ilgauodegiai pieviniai trupialai (*Sturnella loyca*).

Čakabuko ir Cheimenio slėniuose išlikę senųjų šio krašto gyventojų archeologinių stovyklaviečių urvuose (seniausios siekia 7700 metų).


Future Patagonia National Park.jpg|Parko kraštovaizdis
Huemul - IMG 8348 - Flickr - v.requesens.jpg|Pietų Andų elnias parke
Lago Verde Parque Nacional Patagonia.jpg|Verdės ežeras
Otoño en el Parque Nacional Patagonia.jpg|Rudeniniai notofagų miškai


## Šaltiniai
Lai Ching-te

**Lai Čingte** (, g. 1959 m. spalio 6 d.), dar žinomas kaip **Viljamas Lai** (William Lai) – Taivano politikas, parlamento narys (1996–2010 m.), Tainano miesto meras (2010–2017 m.), premjeras (2017–2019 m.), viceprezidentas (2020–2024 m.), šalies prezidentas (kadencija prasidėjo 2024 m. gegužės 20 d.). 

## Biografija
Lai Čingte gimė Taivane, Naujojo Taipėjaus Vanli rajone 1959 m. spalio 6 d., kalnakasio šeimoje. Studijavo Nacionaliniame Čengkungo universitete ir Nacionaliniame Taivano universitete, o vėliau baigė visuomenės sveikatos magistro studijas Harvardo universitete. Grįžęs į Taivaną pradėjo politinę karjerą: tapo Demokratinės pažangos partijos nariu, 1995 m. rinkimuose laimėjo parlamento rinkimus, po to buvo perrinktas dar tris kartus. Parlamento nario pareigas ėjo iki 2010 m., kuomet buvo išrinktas Tainano miesto meru ir šiose pareigose dirbo iki 2017 m.

2017 m. buvo pakviestas vadovauti ministrų kabinetui, ministro pirmininko pareigas ėjo iki 2019 m. Vėliau priėmė pasiūlymą dalyvauti 2020 m. prezidento rinkimuose Cai Ingven komandoje kaip viceprezidentas. Po sėkmingų rinkimų šias pareigas ėjo visos kadencijos metu iki 2024 m. 2023 m. Demokratinė pažangos partija išrinko Lai kaip savo kandidatą būsimiems prezidento rinkimams, kuriuos jis laimėjo 7% persvara prieš artimiausią varžovą.

Lai prezidento kadenciją pradėjo 2024 m. gegužės 20 d., jis tapo trečiuoju Demokratinės pažangos partijos prezidentu šalies istorijoje po Čen Šuibian (2000–2008 m.) ir Cai Ingven (2016–2024 m.).

## Galerija

William Lai’s Kaohsiung Campaign Headquarters 20231206.jpg|Regioninis rinkimų štabas 2023 m. gruodį
裴洛西與賴清德交談 20220803 (52258808712).jpg|Su Nancy Pelosi vizito Taivane metu 2022 m. rugpjūtį
07.28 副總統接見「思考日本安全保障議員之會」訪台團 (52246449578).jpg|Susitikime su Japonijos parlamento delegacija 2022 m. liepą


## Šaltiniai
Magdalenos salos nacionalinis parkas

**Magdalenos salos nacionalinis parkas** () – saugoma gamtos teritorija pietų Čilėje, Patagonijoje, Aiseno regione ir provincijoje. Apima didelę dalį Magdalenos salos, esančios į vakarus nuo Puerto Sisneso, taip pat keletą mažesnių aplinkinių salų (Atilijo, Enrikės, Manuelio). Įsteigtas 1983 m. (vietoje nuo 1960 m. čia buvusio miškų rezervato.

Parkas apima kalnuotą Magdalenos salą, kurios aukščiausias taškas yra Mentolato ugnikalnis (1660 m). Teritoriją dengia drėgnieji miškai (veši notofagai, čilkadagiai, *Drimys winteri*, žaizdriai, lumos, *Tepualia stipularis*, įvairūs paparčiai, fuksijos, krūmai, bruknuolės). Pagrindinis parko saugomas objektas – įvairių jūrinių gyvūnų buveinės. Čia gausu jūrinių paukščių (pingvinų, kormoranų, petrelių, kirų), taip pat pietinių upinių ūdrų, nutrijų, katinių ūdrų (*Lontra felina*), Pietų Amerikos jūrų lokių, šalia plaukioja delfinai.

Beveik visa parko teritorija negyvenama. Salos pietuose yra vienintelė Puerto Gaviotos gyvenvietė, per kurią patenkama į parką.

## Šaltiniai
Kanenta

**Kanenta** () – dainos personifikacija romėnų mitologijoje, nimfa iš Lacijaus. Tėvai – Janas ir Venilija.

Kadangi Kanentos vyras Pikas paniekinęs kerėtojos Kirkės meilę, ši pavertusi jį geniu. Kanenta bergždžiai ieškojusi vyro šešetą dienų ir naktų, tuomet įšokusi Tibro upėn. Sudainavusi paskutinę dainą, mirė.

## Išnašos
A43 (Anglija)

**A43 greitkelis** – valstybinės reikšmės greitkelis Anglijoje, Jungtinėje Karalystėje. Jungia M1 automagistralę su M40 automagistrale bei Nortamptonšyro pagrindinėmis gyvenvietėmis ir Linkolnšyru.

Kelias prasideda Oksfordšyro šiaurės vakaruose ties Ardlio kaimu, driekiasi per visą Nortamptonšyrą ir baigiasi ties Stamfordu Linkolnšyre.

## Istorija
Pirmasis kelio ruožas nutiestas 1925 m. kaip Gedingtono aplinkkelis. 1930 m. nutiestas Silverstono aplinkkelis. 1986 m. nutiestas susisiekimas su Nortamptonu. 1991 m. nutiesta jungtis su M40 automagistrale.

## Jungtys
*  M40 automagistralė (10 jungtis)
*  M1 automagistralė (15a jungtis)
*  A1 
*  A14 
*  A45 
*  A47 
*  A5 

## Šaltiniai
Kliši su Bua

**Kliši su Bua** () – miestas (komuna) Prancūzijoje, Senos–Sen Deni departamente (93), Didžiojo Paryžiaus aglomeracijoje, 15 km į rytus nuo Paryžiaus centro. Ir rytų prieina Bondi miškas-parkas. Komuną supa Le Rensi, Livri-Gargano, Monfermėjaus komunos. Paryžiaus metro tinklas nepasiekia, bet yra tramvajaus linija.

Yra Alfredo Nobelio licėjus, biblioteka. Taip pat yra Šv. Dionyzijaus bažnyčia (1811 m.), Švč. Anžero Dievo Motinos koplyčia (1808 m.), Bilalio mečetė (2009 m.), neoklasicistiniai viešbučio rūmai (1645 m., dabar merija).

## Gyventojai
Kliši su Bua pagarsėjęs kaip vienas skurdžiausių Paryžiaus priemiesčių. Didžiąją dalį miesto gyventojų sudaro imigrantai iš Afrikos ir jų palikuonys. Didelis nusikalstamumas. Nors miesto valdžia vykdo atnaujinimo darbus, daug Kliši su Bua daugiabučių prastos būklės, nuniokoti.

## Istorija
Romėnų laikais gyvenvietė paminėta kaip *Cleppius*, VII a. – *Clippiacum superius*, XII a. – *Clichiacum*. XIII a. gyvenvietė priklausė tamplieriams, vėliau hospitalieriams. Šalia esantis Bondi miškas buvo karalių pamėgta medžioklės vieta. Iki XX a. vid. Kliši su Bua buvo nedidelis kaimas su keliais tūkstančiais gyventojų. Po II pasaulinio karo pradėjo sparčiai augti, tapo neturtingų imigrantų gyvenamąja vieta.

Miestas pagarsėjo 2005 m., kai dėl policijos persekiojimo žuvus dviem imigrantų jaunuoliams čia prasidėjo masiniai neramumai, 21 dienas trukę susirėmimai su policija, automobilių ir pastatų padeginėjimai, išplitę ir į kitus Paryžiaus priemiesčius.


Chenepointu clichy93.JPG|Miesto daugiabučiai
Clichy sous Bois Chemin des postes.jpg|Miesto daugiabučiai
Chapelle Notre Dame Anges - Clichy-sous-Bois (FR93) - 2022-11-13 - 2.jpg| Švč. Anžero Dievo Motinos koplyčia 
Citaro C2 — Ligne 613.jpg|Miesto gatvė


## Šaltiniai
Melimoju nacionalinis parkas

**Melimoju nacionalinis parkas** () – saugoma gamtos teritorija pietų Čilėje, Patagonijoje, Aiseno regione ir provincijoje, į šiaurės vakarus nuo Puerto Sisneso. Įsteigtas 2018 m.

Apima Patagonijos Andų ruožą ir fjordinę vandenyno pakrantę tarp Korkovado įlankos, Moraledos ir Chakafo sąsiaurių. Į parko teritoriją patenka dalis Melimoju pusiasalio ir Refuchijo salos. Iškilęs Melimoju ugnikalnis. Sudarytas iš atskirų sektorių.

Parkas įsteigtas siekiant apsaugoti kriliu turtingus aplinkinius vandenis, kuriuose maitinasi mėlynieji ir kuprotieji banginiai (Korkovado įlankoje vasaromis susitelkia ~10 % pasaulio banginių). Taip pat plaukioja čiliniai delfinai, juodasmakriai delfinai, pingvinai, ruoniai, jūrų liūtai. Sausumoje sutinkamos pilkosios lapės, pietiniai pudu, pumos, Darvino varlės, įvairūs paukščiai. Melimoju nacionaliniame parke driekiasi pietinė drėgnųjų Valdivijos miškų riba, piečiau prasideda magelaniniai miškai.

Pagrindinė gyvenvietė šalia parko – Melimoju.

## Šaltiniai
Merga (samdinė)

**Merga** – praeityje, XIX–XX a. pirmoje pusėje, samdomus žemės ūkio ir namų ruošos darbus atlikusi darbininkė. Mergavo dažniausiai netekėjusi jauna moteris, kuri suderėdavo dirbti svarbiausius moteriškus žemės ūkio darbus dvare ar pas turtingą  ūkininką. Bendrąja prasme, lietuviai merga vadino jaunuolę, netekėjusią moterį, taip nusakydami jos amžiaus tarpsnį. Liaudies dainose, tautosakoje dažna mažybinė maloninė forma – *mergelė, mergytė, mergužėlė*. Lietuvių senuosiuose raštuose ir žodynuose sutinkamas žodis merga, reiškiantis tarnaitę, padienininkę.

## Istorija

Lietuvoje nuolatinių ir sezoninių žemės ūkio darbininkų samdomasis darbas įsigalėjo 1863–1864 m. panaikinus feodalines prievoles. 

Mergos buvo samdomos darbams nuo Trijų karalių, arba sausio pabaigos, iki Kalėdų. Gera merga galėjo tikėtis iš šeimininko rankpinigių, o samdos laikui pasibaigus iš šeimininkės – paviržio (duonos kepalo, lašinių bryzo, kumpio, sviesto gabalo). Ūkio nuolatiniai ir sezoniniai samdiniai sudarė šeimyną. Pirmosios mergų ir šeimininkų pagalbininkės buvo 10–12 m. ir 12–15 m. paauglės, vadinamos nešiotėmis (prižiūrėdavusios vaikus, atlikdavusios lengvus namų ruošos darbus, piemenaudavusios) bei pusmergėmis (nepajėgdavusios arba nemokėdavusios dirbti visų mergos darbų). Jas taip pat samdydavo vidutiniai ir dideli ūkiai. Pasiturintys ūkininkai turėdavo po keletą mergų. Viena tarp jų buvo vadinama pirmąja, arba didžiąja. Ji vadovavo kitoms samdinėms, todėl gaudavo didesnį atlyginimą. Šeimyną (berną, mergą, piemenį) samdydavo metų pradžioje, sausio mėnesį. Darbininkai keisdavosi dėl darbų sezoniškumo. Vieni išeidavo, kai visi kūlimo ir linų mynimo darbai būdavo užbaigti, kiti ateidavo kitų metų pradžioje.

XX a. pirmaisiais dešimtmečiais sumažėjo nuolatinių samdinių, padaugėjo padienių darbininkų. 1937 m. Lietuvos ūkiuose buvo priskaičiuojama apie 43 000 mergų. Pokario Lietuvos TSR samdomasis darbas valstiečių ūkiuose buvo varžomas. Samdiniai kaime išnyko vykdant kolektyvizaciją, pasiturinčius ūkius valdžiusių vadinamųjų buožių likvidavimo politiką.

## Taip pat skaitykite
* Bernas

## Šaltiniai
Volodymyras Krynskas

**Volodymyras Krynskas** (*Кринський Володимир Вікторович*; g. 1997 m. sausio 14 d.) – futbolininkas iš Ukrainos, vartininkas.

## Karjera
Futbolininko karjerą pradėjo gimtinėje, 2014–2018 m. atstovavo „Poltavos“ klubui. Nuo 2018 m. priklausė Donecko „Olimpik“. 2020–2021 m. sezone rungtyniavo Petrovės „Inhulets“, o 2021–2022 m. atstovavo Lucko „Volin'“. 2022 m. pradžioje perėjo į Chmelnyckio „Podillja“, tačiau netrukus prasidėjo Rusijos karinė invazija ir futbolo čempionatas buvo nutrauktas.

Nuo 2022 m. rungtyniavo „Prostejov“ (Čekija), žaidusiame Antroje lygoje ().

### DFK Dainava
2024 m. vasarį tapo žinoma, kad žaidėjas atstovaus Alytaus „Dainavai“.

2024 m. kovo 3 d. debiutavo A lygos rungtynėse prieš „Žalgirio“ klubą. Pergalę rezultatu 1-0 šventė Vilniaus „Žalgiris“.

2025 m. sausio 21 d. tapo žinoma, kad futbolininkas lieka klube.

### FK Banga
2026 m. vasario 22 d. oficialiai debiutavo klube TOPLYGA rungtynėse prieš FC Hegelmann. Susitikimą pradėjo startinėje sudėtyje ir žaidė iki finalinio švilpuko. Rungtynės baigėsi gargždiškių pergale rezultatu 2-0.

## Statistika
; A lygos statistika

Spalvų reikšmės:
:  rungyniavo A lygoje;

## Rinktinės
Kitados pakviestas į Ukrainos U-21 rinktinę.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
FK Impulsas

**Telšių „Impulsas“** – buvęs Lietuvos futbolo klubas iš Telšių.

## Istorija

Komanda minima nuo XX a. 8-ojo dešimtmečio. 1975 m. ją treniravo Leonas Dunauskas. 1976 m. komanda buvo pasiekusi aukščiausiąją lygą, kur žaidė du sezonus, bet po to iškrito. Tuo metu tai buvo stipriausia Telšių miesto komanda. Baigiantis sovietmečiui klubas iširo.

## Sezonai

## Nuorodos